Starnberg

Starnberg is de Kroasstod vom gleichnomign obaboarischn Landkroas. Starnberg ligt rund 25 km sidwestli vo Minga am Nordend vom Starnberga Sää. Domid is Starnberg a bekonnta Ausflugs- und Erholungsort.

 Gschicht 
1226 is da Ort easchtmois urkundli dawähnt worn. As Schloss Starnberg is 1244 ois Burg midn Nama "Starnberch Castrum"De Gschichte vo Starnberg (Offizielle Seitn vo da Stod Starnberg) erschdmois gnennt worn. De Burg war damois im Besitz von de Grafen vo Andechs-Meran. Da Nama von da Stod und vom Schloss soi vom Ritta Wernher Miles de Starnberk stamma, den wo ma 1208 dawähnt hod. Sei Gschlecht is ois Ministeriale vo de Andechsa Grafn auf da Burg gsessn. Bevor Starnberg sein heiting Nama kriagt hod, hods Aheim am Wiamsää ghoassn. Seit 1246 wor de Burg z Starnberg in Wittelsbacha esitz. Starnberg hod se im 19. Joarhundat zum wichtigsten Ort am Wiamsää (heit: Starnberga Sää) entwicklt. Starnberg is bis ins 20. Jahrhundert nei a Fischadorf bliem. Erscht 1912 hot mas zur Stod erhom. De Entwicklung is ois Wohnvorort vo Minga beginstigt worn.

 Eihwohnaentwicklung 
Quejn: offizielle Hoamseitn vo da Stod Starnberg → Einwohna in Starnberg (Stichdog: 30. Juni 2007)
 Joar Eihwohna 1871  1.147 1900   2.853 1910   3.633 1919   4.214 1929   4.838 1939   5.846 1946   8.540  Joar Eihwohna 1950   9.234 1960   10.490 1970   10.504 1978   17.517 1983   17.583 1990   20.371 2000   21.650 2014   22.787  Joar Eihwohna 2002   22.507 2003   22.543 2004   22.676 2005   23.067 2006   22.959 2007   23.034 

Bei da Bevejkerung nach Familienstand (Stand: 30. Juni 2007), <small>(Quejn: offizielle Hoamseitn vo da Stod Starnberg → Bevölkerung nach Familienstand
[https://web.archive.org/web/20110719085443/http://www.starnberg.de/uploads/media/2007-Juni_Familienstand.pdf])</small> zoagt sich a Trend zu mehra ledige oda geschiedene Eihwohna.
 verheirat: 10.288
 trennt: 396
 ledig: 9.255
 gschiedn: 1.800
 vawitwet: 1.577

Historisch is de Eihwohnazahl aa durch Eigmoandunga stork gwoxn. 1978 bei da Gebietsreform is s zua Eigmoandung vo sechs sejbständige Gmoandn kema, nämli vo Secking, Hadorf, Percha, Perchting, Leitstettn und Wangen. Davua wor scho Hanfejd zu Starnberg eigmoandt worn.

 Stodentwicklung 
A Gang durchn Ortskern erinnat an de deaflichn Urspring vo Starnberg. Nur da storke Verkea – vor oi auf da Axn Weilheima Straß-Hauptstraß-Münchna Straße (Bundesstraß 2), im Summa aa am See entlang – stert des idyllische Ambiente. Nach langa politischn Streidarein is zwoar de Meaheit vom Stodßroud fia an B2-Tunnej („Amtstunnel“) ois Lesung vo da Starnberga Vakeasproblematik – aa a Umfohrung (Westtangente, „OPLA/vo Redwitz-Umfohrung“) is im Gespräch.

De heitige „Flaniermeiln“ vo Starnberg, de Maximiliansstrass und de See-Arkaden san aus dem „Hotel Walta am Bahnhof“ hervorganga, was bis 1915 vui Gäst beherbergt hod. Des spoda ois Gresbek-Haus bekannte Gebäude is vo Vinzenz Gresbek erworm und lange Zeit bewohnt worn. 1985 hod man si fiaden Abriss vom historischn Haus entschiedn. Beinoh a Joarzehnt lang wor nacha direkt am Bohhof Starnberg a umzainte Wiesn, a nutzlose Bauluckn direkt am Seezugang vo Starnberg. Heit san da de moderna und exklusiv oghauchten See-Arkaden.

 Politik 
Buagamoastarin is de Eva John (BMS). Sie is am 1. Mai 2014 Nachfoigarin vom Ferdinand Pfaffinga (UWG = Unabhängige Wähla Gemeinschaft) worn.
De Gmoasteiaeinnohma worn im Jahr 1999 umgrechnet 17.618 T€, davo worn de Gwerbesteiaeinnohma (netto) umgrechnet 4.781 T€.

 Stodrot 
+ De Sitzeverteilung im Stodrot.  Joar CSU  SPD  Grüne  FDP  BL  UWG  gsamt  Woibeteiligung in % 2008  8  3  3  2  8  6  30  58,8 2002  12  4  2  2  5  5  30  57,5

BL = Bürgerliste Starnberg und Wählergemeinschaft Pro Starnberg
UWG = Unabhängige Wählergemeinschaft

 Stodpartnaschoft 
Seit 1972 hod Starnberg a aktive Stodpartnastod mit da franzesischn Sto Dinard. Jeds Joar roast a Delegation vo Biagan in de jeweis andane Stod und es wead a Austausch vo Schülan zwischn de zwoa Städt organisiat.

 Wirtschoft und Infrastruktua 
 Kaufkroft 
De Stod Starnberg und da zuaghearige Landkreis Starnberg san laut da GFK Marktforschung seit langa Zeit an da Spitzn vo da bundesdeitschn KaufkroftstatistikKaufkraftstatistik bei GfK GeoMarketing gstandn. Mit 26.312 Euro Pro-Kopf-Kaufkraft is a 2004 53 Prozent ibam gsamtdeitschen Durchschnitt gleng. Laut da neiasten GFK-Kaufkroft-Studie 2007 hod Starnberg mit am vafigborn Pro-Kopf-Einkommen vo 26.120 wieda de Spitzenposition vom Hochtaunuskreis bei Frankfurt ibanumma.

 Wiatschoft und Land- und Forstwirtschaft 
Anno 1998 hods nach da amtlichen Statistik im Bereich vo da Land- und Forstwirtschaft 82, im produziarendn Gweabe 1.450 und im Bereich Handl und Vakea 2.193 sozialversicherungspflichti Bschäftigte am Orbatsort gem. Im sunstign Wirtschoftsbereich worn am Orbatsort 4.271 Leid sozialversicherungspflichti bschäftigt. Sozialversicherungspflichti Bschäftigte am Wohnort hods insgsamt 6.647 Personen gem. Im vaorbatenden Gweabe worns drei Betriebe, im Bauhauptgweabe 40 Betriebe. Aussadem hom im Joa 1999 59 landwiatschoftliche Betriebe mit na landwirtschoftlich gnutzten Fläch vo 1.754 ha existiat, davo worn 868 ha Ockafläch und 882 ha Dauagreafläch. Oa wichtiga Arbeitgeba is Houdek, oana vo de greßtn Lebmsmittlproduzenten vom Freistoot.

 Vakea 
Starnberg liegt an da Bundesstrass 2, de wo zwischn Minga und Starnberg durch a Autoboh ersetzt worn is (Ibagang in de B2 am End vo da Starnberga Autoboh 952, de wo vo da Autoboh 95 Minga-Garmisch-Partakiach obzweigt). Wei da gesamte Autovakea ans Westufa vom See und in an Landkreis Weilheim-Schongau durch Starnberg laft, is des Vakeasaufkumma durch de Stod entsprechend hoch.

Starnberg hod aa zwoa Stationen an da S-Boh-Linie S6 vom Münchna Verkehrs- und Tarifverbund (MVV), Starnberg (Bohhof direkt am See) und Starnberg Nord. De um 1900 baute Bohstrecka valaft direkt zwischn Stod und See, wodurch de Stod urban vom Wassa obgschnittn wead. Zum Bauzeitpunkt wor da sumpfige Ufabereich in Stootsbesitz und is desweng nach da Trocknlegung ohne a deiarne Ibanohm vo vageme Grundstickl bebaut worn. De städtebaulichn Auswirkunga vo dera Entscheidung san eascht Joarzehnte spada deitlich worn.

Aa de Schifffohrtslinien aufm Starnberga See ham z Starnberg an Olegesteg.

 Buidung und Forschung 
Z Starnberg existian de foiganden Eirichtunga:
 Kindageatn
 Voiksschuin: 4
 Hauptschuin: 1
 Beruafsschuin: 2 
 Gymnasium: 1
 Munich International School z Percha
 Montessorischui (seit 1981)
 Feadaschui: 2

In da Nochbagmoa Pöcking liegt da Ort Seewiesen. Dort sitzt des heitige Max-Planck-Institut für Ornithologie, grindt anno 1954 ois Max-Planck-Institut für Verhaltensphysiologie. Vo 1961 bis 1973 wor da Konrad Lorenz, östareichischa Nobelbreisdraga, Direktor am Max-Planck-Institut für Verhaltensphysiologie z Seewiesen.

 Sengswiadigkeidn 
 Hoamatmuseum
 Rokokokira St. Josef (Hochoitoa vom Ignaz Günther)
 Schloss Leutstetten mit Restln vo am remischen Guatshof (Villa rustica) und am repräsentativen Wittelsbacha Schloss
 Schloss Starnberg (heit Finanzamt) 
 Schlossgartn
 Seepromenade

 Berihmdheidn 
 Woschechte und echte 
 Nikolaus Gerhart (* 1944), Buidhaua und Rektor vo da Akademie der Bildenden Künste z Minga
 Marianne Sägebrecht (* 1945), Schauspuiarin und Kabarettistin
 Sophie Rogall (* 31. Meaz 1983), Schauspuiarin (Kino: Fickende Fische, Fernseng: Bella Block und Theata)

 Weidare Prominenz 
 Johann Friedrich Wilhelm Adolf Ritta vo Baeyer(* 1835 z Berlin; † 20. August 1917 z Starnberg) wor a Chemika
 Heinrich Wolfgang Seidel (* 1876 in Berlin; † 22. Septemba 1945 z Starnberg), Pforra und Autor
 Georg Arnold Grabone, deitscha Impressionist, hod im Starnberga Ortstei Percha glebt und is do aa gstorbm.
 Johannes Heesters (amtli: Johan Marius Nicolaas Heesters, * 5. Dezemba 1903 in Amersfoort, Niederlande), hollendischa Schauspuia, lebt im Landkroas Starnberg
 Heribert Thallmair, ehem. Buagamoasta vo Starnberg und letzta President vom inzwischen obgschofftn Bayerischen Senat Otto Schily, SPD- Politika und ehemoaliga Innaminista vo Deitschland
 Carl Friedrich vo Weizsäcker, Physika und Philosoph, hod vo 1970 bis zu seinem Tod 2007  Starnberg glebt
 Jürgen Habermas hod gmoasam mitm Carl Friedrich vo Weizsäcker vo 1971 bis 1981 as Max-Planck-Institut zur Erforschung der Lebensbedingungen der wissenschaftlich-technischen Welt''
 Erwin Piscator (* 1893, † 30. März 1966 in Starnberg), deitscha Regisseur und Theataeaneiara
 Gustav Meyrink (*1868 z Wean; † 4. Dezemba 1932 z Starnberg), estreichischa Autor
 Herbert Marcuse (* 1898 z Berlin; † 29. Juli 1979 z Starnberg), deitsch-amerikanischa Soziolog und Philosoph
 Karl Lieffen (* 1926 z Ossegg; † 13. Jenna 1999 z Starnberg), Schauspuia

 Beleg 

 Im Netz 
 Hoamseitn vo da Stod Starnberg
 Starnberg 24 Ois wos in Starnberg so lafft

 Museum Starnberga See (a Hoamat- und Regionalmuseum)

Kategorie:Ort im Landkreis Starnberg